
Avizat,
Manager proiect,



METODOLOGIE DE ORGANIZARE ȘI DESFĂȘURARE A COLOCVIULUI-CONCURS ȘI DE ACORDARE A PREMIILOR
în cadrul subactivității A2.2 – Derularea și evaluarea stagiilor de practică + concurs
din cadrul proiectului „The future is circular! Studenți pregătiți pentru un viitor verde”
Cod proiect 304252

1. Dispoziții generale
1.1. Obiect și scop. Prezenta metodologie reglementează organizarea și desfășurarea colocviului-concurs din cadrul subactivității A2.2 „Derularea și evaluarea stagiilor de practică + concurs”, precum și condițiile de acordare a premiilor membrilor grupului-țintă. În cadrul colocviului-concurs, studenții prezintă activitatea desfășurată în stagiul de practică și experiența dobândită prin participarea la programele de formare a competențelor transversale oferite în proiect, în vederea îmbunătățirii nivelului educațional și a dezvoltării competențelor relevante pentru piața muncii.
1.2. Cadrul legal. Premiile se acordă în baza următoarelor documente și acte normative în vigoare:
1. Legea nr. 199/2023 a învățământului superior, cu modificările și completările ulterioare;
1. Legea nr. 258/2007 privind practica elevilor și studenților, cu modificările și completările ulterioare;
1. Ordinul MECT nr. 3955/2008 – Cadrul general de organizare a stagiilor de practică în cadrul programelor de studii universitare de licență și de masterat și Convenția-cadru privind efectuarea stagiului de practică;
1. Legea nr. 227/2015 privind Codul fiscal, cu modificările și completările ulterioare;
1. Ghidul Solicitantului Condiții Generale PEO 2021-2027;
1. Ghidul Solicitantului „Promovarea dezvoltării programelor de studii terțiare de înaltă calitate, flexibile și corelate cu cerințele pieței muncii – STAGII STUDENȚI”;
1. Contractul de finanțare nr. G2024-98771/OI/PEO/20.12.2024.


2. Premii
2.1. Regimul fiscal
Regimul fiscal al premiilor se stabilește conform Legii nr. 227/2015 privind Codul fiscal, cu modificările și completările ulterioare, inclusiv art. 62 alin. (1) lit. o^1) privind burse, premii și alte drepturi primite de studenți în timpul studiilor, cu respectarea procedurilor financiar-contabile aplicabile.
2.2. Categorii de premii 
Studenții care au finalizat stagiul de practică primesc un premiu a cărui valoare depinde de numărul programelor de formare opționale finalizate (competențe antreprenoriale, competențe de dezvoltare durabilă, competențe digitale):

	Programe de formare opționale finalizate
	Valoarea premiului

	toate cele 3 programe
	3.000 lei

	2 dintre cele 3 programe
	2.000 lei

	1 din cele 3 programe
	1.000 lei



2.3. Acordarea
Premiile se acordă tuturor membrilor grupului-țintă care îndeplinesc condițiile de eligibilitate din secțiunea 3 și obțin la colocviul-concurs cel puțin 50 de puncte din 100, în limita bugetului aprobat.

3. Condiții de eligibilitate
3.1. Pentru a primi un premiu, membrul grupului-țintă trebuie să îndeplinească cumulativ următoarele condiții:
1. să fi finalizat stagiul de practică și să dețină dosarul de practică complet, conform documentelor prevăzute în proiect;
1. să fi participat la activitatea obligatorie de dezvoltare a competențelor socio-emoționale;
1. să fi finalizat cel puțin unul dintre programele de formare opționale organizate în proiect;
1. să participe la colocviul-concurs;
1. să obțină cel puțin 50 de puncte din 100 la evaluarea colocviului-concurs.
3.2. Finalizarea unui program de formare. Un program de formare opțional se consideră finalizat dacă studentul figurează pe listele de prezență ale programului cu o participare de minimum 80% din numărul total de ore/sesiuni prevăzute. Participarea se validează pe baza listelor de prezență și/sau a altor documente justificative existente la nivelul proiectului. Situațiile justificate sunt analizate de echipa de proiect, cu respectarea principiului tratamentului egal.
3.3. Verificarea eligibilității. Condițiile de la pct. 3.1 literele a)–c) se verifică înainte de colocviu de către echipa de proiect, pe baza documentelor existente la nivelul proiectului; studenții nu depun documente suplimentare. Rezultatul se consemnează în Anexa 1A și se validează de Comisia de evaluare. La colocviu sunt programați numai studenții care îndeplinesc condițiile verificate.

4. Organizarea colocviului-concurs
4.1. Colocviul-concurs se organizează la nivelul fiecărei facultăți, după finalizarea stagiilor de practică și a activităților de formare relevante, conform calendarului aprobat și comunicat membrilor grupului-țintă. Programarea studenților eligibili se comunică conform calendarului.
4.2. Fiecare student va susține o prezentare sintetică a activității desfășurate în stagiul de practică și a competențelor dezvoltate prin practică și prin programele de formare din proiect. Studenții care nu se pot prezenta din motive justificate pot fi reprogramați de echipa de proiect, în perioada prevăzută în calendar.
4.3. Comisia de evaluare se constituie la nivelul fiecărei facultăți prin Decizie și este formată dintr-un președinte (de regulă coordonator de activități) și minim doi membri (de regulă experți de practică). Înainte de începerea evaluării, membrii comisiei semnează Declarația privind imparțialitatea, confidențialitatea și evitarea conflictului de interese – Anexa 2. Comisia validează eligibilitatea, evaluează prezentările, acordă prin consens punctajul pentru fiecare criteriu și consemnează rezultatele și întocmește procesul-verbal în Anexa 1B.

5. Evaluarea
5.1. Prezentările sunt evaluate pe baza următoarei grile, cu un punctaj maxim de 100 de puncte:
	Criteriu
	Punctaj maxim

	Prezentarea activităților desfășurate în cadrul stagiului de practică
	25 p

	Evidențierea competențelor dobândite/dezvoltate prin activitatea de practică
	25 p

	Evidențierea competențelor dezvoltate prin programele de formare din cadrul proiectului
	20 p

	Capacitatea de reflecție asupra experienței de practică și formare
	15 p

	Claritatea, coerența prezentării și răspunsurile la întrebările comisiei
	15 p

	TOTAL
	100 p


5.2. Punctajul minim necesar pentru a primi premiul este de 50 de puncte din 100. Studentul care obține sub 50 de puncte este declarat respins, iar motivul se consemnează în catalog.

6. Contestații și soluționarea acestora
6.1. Membrii grupului-țintă pot depune contestații, pe formularul din Anexa 3, în termenul prevăzut în calendar. Pot fi contestate: verificarea condițiilor de eligibilitate (inclusiv validarea participării la programele de formare), calculul sau consemnarea punctajului, aplicarea criteriilor de evaluare, încadrarea în categoria de premiu și erorile materiale sau omisiunile din catalog. Prestația orală propriu-zisă nu se reevaluează.
6.2. Contestația cuprinde: datele de identificare ale contestatorului, aspectele punctuale contestate și motivarea clară a cererii de reanalizare.
6.3. Contestațiile sunt soluționate de Comisia de soluționare a contestațiilor, formată dintr-un președinte și doi membri, constituită prin Decizie, din care nu fac parte membrii Comisiei de evaluare. Membrii comisiei semnează Anexa 2. În caz de incompatibilitate sau conflict de interese, membrul se abține de la soluționarea contestației respective și este înlocuit cu un membru supleant desemnat de managerul de proiect.
6.4. Contestațiile se soluționează în termenul din calendar, dar nu mai târziu de 3 zile lucrătoare de la expirarea termenului de depunere. Soluția se consemnează pe formularul de contestație. Decizia comisiei este definitivă.


7. Plata premiilor 
7.1. După publicarea rezultatelor finale, studenții admiși la premiere depun Fișa de date pentru plata premiului – Anexa 4, însoțită de copia actului de identitate și de copia unui extras de cont bancar din care să reiasă codul IBAN și titularul contului. Termenul de depunere se comunică odată cu rezultatele finale. 
7.2. Contul bancar trebuie să aparțină studentului. Plata se face prin virament în contul indicat, pe baza rezultatelor finale (Anexa 1B) și a deciziei managerului de proiect, cu respectarea pct. 2.1 și a procedurilor financiar-contabile aplicabile. 
7.3. Lipsa sau incompletitudinea documentelor amână plata până la completare, fără a afecta eligibilitatea studentului. 
7.4. Documentele de plată (fișa și copiile) se păstrează în dosarul financiar al proiectului, se folosesc exclusiv pentru plata premiului și nu se publică. 
 
8. Rezultate și dispoziții finale 
8.1. Rezultatele preliminare, rezultatele soluționării contestațiilor și rezultatele finale se publică, conform calendarului, pe site-ul oficial al proiectului: https://viitorverde.granturi.ubbcluj.ro/category/rezultate/. 
8.2. Documentele colocviului-concurs (anexele completate și deciziile de constituire a comisiilor) se arhivează conform regulilor proiectului și cerințelor finanțatorului. 
8.3. Prezenta metodologie intră în vigoare la data semnării și poate fi actualizată în funcție de instrucțiunile emise de AM PEO. 
8.4. Anexele fac parte integrantă din metodologie: 
– Anexa 1A – Catalog centralizator eligibilitate 
– Anexa 1B – Catalog centralizator evaluare  
– Anexa 2 – Declarație privind imparțialitatea, confidențialitatea și evitarea conflictului de interese 
– Anexa 3 – Formular de contestație 
– Anexa 4 – Fișă de date pentru plata premiului 

